試院聞奚琴作
作者：歐陽修
朝代：宋

paragraphs: 奚琴本出奚人樂，奚虜彈之雙淚落。
抱琴置酒試一彈，曲罷依然不能作。
黄河之水向東流，鳧飛鴈下白雲秋。
岸上行人舟上客，朝來暮去無今昔。
哀絃一奏池上風，忽聞如在河舟中。
絃聲千古聽不改，可憐纖手今何在。
誰知著意弄新音，斷我罇前今日心。
當時應有曾聞者，若使重聽須淚下。